



PARLAMENTUL ROMÂNIEI

CAMERA DEPUTAŢILOR

	COMISIA JURIDICĂ,

DE DISCIPLINĂ ŞI IMUNITĂŢI
	
	Bucureşti,  25 ianuarie 2011
Nr. PL.x – 872/2010


AVIZ

asupra proiectului de Lege pentru aprobarea Ordonanţei de urgenţă a Guvernului nr.97/2010 privind reglementarea unor măsuri în sistemul de asigurări sociale de sănătate


În conformitate cu prevederile art. 95 şi 115 din Regulamentul Camerei Deputaţilor, republicat, cu modificările ulterioare, Comisia juridică, de disciplină şi imunităţi a fost sesizată, spre dezbatere şi avizare în procedură de urgenţă cu proiectul de Lege pentru aprobarea Ordonanţei de urgenţă a Guvernului nr.97/2010 privind reglementarea unor măsuri în sistemul de asigurări sociale de sănătate, trimis cu adresa PL-x. 872 din 21 decembrie 2010 şi înregistrat cu nr. 1279 din 22 decembrie 2010.

Conform dispoziţiilor art. 75 alin. 1 din Constituţia României, republicată şi ale art. 92 alin. 9, pct. 1 din Regulamentul Camerei Deputaţilor republicat, Camera Deputaţilor este Cameră decizională.


Senatul, în calitate de primă Cameră sesizată a adoptat, propunerea legislativă în şedinţa din 15 decembrie 2010.


Potrivit prevederilor art. 61 din Regulamentul Camerei Deputaţilor, republicat, Comisia a dezbătut proiectul de lege în şedinţa din 25 ianuarie 2011.


Proiectul de lege are ca obiect de reglementare instituirea unor măsuri financiar-fiscale în sistemul asigurărilor sociale de sănătate, intervenţiile legislative vizând stabilirea numărului maxim de posturi din sistemul de asigurări sociale de sănătate, precum şi modalitatea de încadrare în acest număr maxim de posturi. 

Membrii Comisiei au examinat proiectul de lege supus avizării, expunerea de motive, avizul favorabil, cu observaţii şi propuneri, al Consiliului Legislativ nr. 1277 din 27 octombrie 2010.

În urma dezbaterilor, Comisia juridică de disciplină şi imunităţi a hotărât, cu unanimitate de voturi, avizarea favorabilă a proiectului de lege. 

În raport de obiectul şi conţinutul reglementării, proiectul de lege face parte din categoria legilor ordinare.
	PRESEDINTE,

Daniel BUDA
	SECRETAR,

Alina – Ştefania GORGHIU


     Consultant,

Denisa POPDAN

PAGE  

